作者:貫休
標題:偶作二首
內容:新詩一千首，古錦初下機。除月與鬼神，別未有人知。子期去不返，浩浩良不悲。不知天地間，知者複是誰。門前數枝路，路路車馬鳴。名埃與利塵，千里萬裡行。只見青山高，豈見青山平。朱門勢峨峨，冠蓋何光明。黃鳥在花裡，青蟬奪其聲。爾生非金玉，豈常貴複貞。寄言之子心，可以歸無形。